[{"text_idx": "#000000", "text": "Ekde la komenco de 2023, la c\u0302ina provinco Shaanxi montris viglecon en komuna konstruado de \"La Zono kaj Vojo\" kaj altniveligo de malferma ekonomio. En la unua duono de 2023, la komerco inter la provinco kaj Centra Azio dau\u0306re havas rapidan kreskon, kun la totala import- kaj eksporta valoro je 2.38 miliardoj da juanoj, pliig\u0302is 1.7-oble kompare kun la pasinta jaro; la komerca \"cirklo\" kovras pli ol 200 landojn kaj regionojn, kaj pli ol 170 el la monde plej bonaj 500 kompanioj kolektig\u0302as en Shaanxi. Samtempe, la Liberkomerca Zono de C\u0302inio (Shaanxi) elbakis 725 novigajn kazojn en investreformado, komerca superrigardo, kulturaj inters\u0302ang\u0302oj, industria disvolvo, financa novigo, kanala konstruado ktp, plene ludante la rolon de si mem kiel pilota zono por reformado kaj pordmalfermo, kaj funkcias kiel motoro por bonkvalita disvolvig\u0302o de la provinco."}, {"text_idx": "#000001", "text": "Shaanxi havas 5 landnivelajn ekonomiajn zonojn kaj 24 provincnivelajn. Translandlimaj e-komercaj testzonoj, prilaboraj industriaj parkoj, importkomercaj akcelaj zonoj, servoeksportaj bazoj kaj aliaj landnivelaj provejoj estis aprobitaj, la nombro de g\u0302iaj difinitaj havenoj atingis 8, kaj la nombro de landnivelaj bazoj pri transformo kaj altgradigo por eksterlanda negocado atingis 13."}, {"text_idx": "#000002", "text": "En la unua duono de 2023, la c\u0302in-eu\u0306ropa kargotrajno Chang'an veturis 2 619 fojojn, pliig\u0302o je 46.2% kompare kun la pasinta jaro; la totala pezo de transportitaj varoj estas 2 493 milionoj da tunoj, pliig\u0302inte je 64.1%. Inter ili, 2 340 trajnfojoj veturis inter C\u0302inio kaj Eu\u0306ropo, kaj 279 trajnfojoj veturis inter C\u0302inio kaj Centra Azio. G\u0302is nun, en Xi'an-haveno eklog\u0302is pli ol 300 eksterkomercaj kompanioj kaj pli ol 300 log\u0302istikaj kompanioj de la sudorienta marbordo de C\u0302inio, kaj c\u0302i tie estas distribuitaj varoj el 29 provincoj (au\u0306tonomaj regionoj kaj urboj) tra la lando. Xi'an-haveno jam farig\u0302is la plej granda internacia log\u0302istika centro en nordokcidenta C\u0302inio."}]